|  |  |
| --- | --- |
| **Сынып :11**  **Пән: қазақ тілі**  **Бөлім: «Қазақстан бейнесі. Қазақстанның өткені мен келешегі. Шешендік сөздер» бөлімі** | |
| **Оқу мақсаты** | 11.2.3.1 - таза ғылыми стильдегі тезис, аннотацияның құрылымы мен рəсімделуін білу, жанрлық ерекшеліктерін талдау;  11.3.1.1 - таза ғылыми стильдің жанрлық жəне стильдік ерекшеліктеріне сай тілдік құралдарды орынды қолданып, тезис, аннотация жазу; |
| **Бағалау критерийі** | 1.Таза ғылыми стильдегі тезис,аннотацияның құрылымы мен рәсімделуін біледі.  2.Жанрлық ерекшеліктеріне талдайды.  3.Стильдік ерекшеліктеріне сай тезис,аннотация жазады.  4.Тілдік құралдарды жанрлық ерекшелікке сай қолданады. |
| **Ойлау дағдыларыңың деңгейі** | Қолдану,жинақтау |
| **Орындау уақыты** | *15-20* |
| **1 тапсырма**  **Мәтінді оқып, стильдің қай түріне жататынын ажыратыңыз.Мәтіннің жанрлық ерекшелігін анықтаңыз. .Мәтін бойынша 2 сұрақ дайындаңыз.**  «Нұр әлем» павильонына саяхат  «Нұр әлем» – Еxpo-2017 көрмесінің ең басты символы, Қазақстанның павильоны. Нысанның диаметрі – 80, биіктігі 100 метрді құрайды. Келушілер қазақстанның болашақ энергиясы, технологиясымен қатар елдің жетістіктерімен таныса алады.  Нысан 8 қабаттан тұрады, әр қабат белгілі бір тақырыпқа арналған. Ал әр тақырыппен мультимедиялық және интерактивті технологиялар арқылы танысуға болады. «Нұр әлем» павильонына кірген кісі тамаша-лауды алдымен 8-қабаттан бастайды. Қызық па?  Ендеше, сіздерді әрбір қабатымен таныстырып, қысқаша шолу жасайық!  8-қабат «Болашақ Астана» деп аталады. Келушілер астананың өткен тарихы мен 2050 жылға дейінгі бола-шағына саяхат жасай алады. Алып экраннан шаһар құрылысының қарыштап дамуын бейнелейтін фильмді көресіз. Сондай-ақ қонақтар үлкен мониторлар арқылы келешекте жүзеге асырылатын жоспарлармен таныса алады. Балалардан бастап, егде жастағы кісілер, әсіресе, 93 метр биіктікте орналасқан «шыны көпірден» өтуге құмар.  7-қабат «Ғарыш энергиясы» тақырыбына арналған. Бұл қабатта ғарыш әлеміне еніп кеткендей әсерде бола-сыз. Мәселен, планетарийда ғаламның дамуы бейнеленген. Онда күн жүйесінің қалыптасуы мен көктегі планеталар ғажап көріністермен суреттелген. «Айда серуендеу» деп аталатын бөлмеде ғарышкерлердің болашақтағы ай мен жер арасында қатынайтын кемесі, ай бетінде жүретін машинаны, олардың киімдері мен басқа да дүниелерді көре аласыз.  6-қабат «Күн энергиясы» деп аталады. Мұнда кәдімгі алып күн түрінде жасалған қызыл бөлме бар. Бөлменің ішіне 6-7 адамнан артық кіргізбейді, кезек күтуге тура келеді. Уақытыңыз зая кетпейді. Өйткені алып қызыл күн бөлмесінің ішінде интерактивті экран арқылы күн сәулесінің жерге қалай түсетінін көресіз. Күн сәуле-сінің қозғалысы өзен-су, мұхиттың түбімен жүзіп, таулардан, тропиктерден өтіп, саяхаттың соңы болашақ қала – Астанада тәмамдалады.  5-қабат «Жел энергиясы» деп аталады. Мұндағы ең қызықты инсталяция – ауа бұрқағы. Ауада қалқып жүретін маталар үздіксіз қозғалыста болады. Бұл мүсін жан-жақтан соғылатын жел арқылы жүзеге асыры-лады. Бұдан кейін желдің қуаты мен жылдамдығы, оның қалай пайда болатындығы туралы ақпарат беріп қана қоймай, жай жылдамдықтан бастап қатты жылдамдыққа дейінгі желді денеңізбен сезінуге болатын бөлмеге кіресіз. Желден энергия алуға болатын өзге де түрлі өнертапқыштардың нысандарын кезедестіре аласыз.  4-қабат «Биомасса» деп аталады. Биомасса дегеніміз – күнделікті өмірдегі, қоршаған ортада жиі кездесетін энергия көзі. Ол күннен энергия алады. Биомасса жанғыш тақтатастар, уран, көмір, мұнай және табиғи газдан кейін қазіргі уақытта қолжетімді энергия көздерінің алтыншы қоры болып есептеледі. Бұл қабат биомасса мен балаларды біріктіретін орталыққа айналғандай, себебі үлкен монторлар арқылы балалар өсімдіктерді өсіріп, жан-жануарларға, құстарға жем беріп, оларды қорғауға үйренеді. Яғни олар сенсорлы еден үстінде тұрып, қол-аяқтарын қозғалту арқылы жан-жануар бейнесіндегі анимациялық кейіпкерлермен тілдеседі.  3-қабат «Кинетикалық энергияның» тарихы және оның қолданысы туралы сыр шертеді. «Энергия дөңгелегі» деген экпозицияда екі акробат таңғажайып өнер көрсете отырып, қуат өндіреді. Англиялық инсталяцияда кенетикалық үлкен шар жоғары-төмен қозғалып, механизм жұмыс істейді де соңында жана бастайды.   |  |  | | --- | --- | | **Дескриптор** | *Білім алушы* | | Мәтіннің ресімделуі арқылы оның жанрлық  ерекшелігін ажыратады  Мәтіннің мазмұны бойынша сұрақтар құрастырады. | | |  | | | |
| **2 .Тапсырма**  **Мәтінді оқыңыз. Стиль түріне ажыратыңыз.Мәтін мазмұнына сай тезис жазыңыз**.  Тәуелсіз Қазақстанның өткені мен бүгінгі жетістіктері  Еділ мен Ертістің арасындағы далалық алқапта көшпелі империялардың ұрпақтары уақыт өте келе қазақ деген біртұтас халыққа бірікті. Қазақ хандығы құрылып, Керей мен Жәнібек, Қасым мен Хақназар, Есім мен Тәуке, т.б. хандар Дешті Қыпшақтың қуатты әміршілері болды. Алайда тағдырдың талабымен қазақ елі дербестігінен айырылып, қазақ жері Ресей империясының құрамына енді. Тәуелсіздікті қайтадан қалпына келтіремін деген «Алаш» зиялыларының демократиялық идеялары сәтсіздікке ұшырады, 1930-жылдардан бастап, тоталитарлық жүйе халықтың тілі мен өмір салтына, тарихы мен мәдениетіне орасан зор зиянын тигізді.  Бірақ 16 миллион халқы бар көпұлтты Қазақстан мемлекеті 1991 жылы 16 желтоқсанда тәуелсіздігін қайта жариялады. Дәл осы күні Қазақстан Республикасы Жоғарғы Кеңесінің жетінші сессиясында парламент депутаттары «Қазақстан республикасының мемлекеттік тәуелсіздігі туралы» Заң қабылдады. Заңның бірінші бабында: «Қазақстан Республикасы тәуелсіз мемлекет деп жарияланды. Ол өзінің жеріне,ұлттық табысына жоғары иелік ету құқығы бар,тәуелсіз сыртқы және ішкі саясатын жүргізеді,басқа шет мемлекеттермен халықаралық құқықтық принциптері негізінде өзара байланыс жасайды» - деп көрсетілді.  «Республиканың барлық ұлттарының азаматтары Қазақстанның біртұтас халқын құрайды, олар республикадағы егемендіктің бірден-бір иесі және мемлекеттік биліктің қайнар көзі болып табылады. Республика азаматтары өздерінің ұлтына,ұстайтын дініне,қандай қоғамдық бірлестікке жататынына, тегіне, әлеуметтік және мүліктік жағдайына,шұғылданатын қызметіне, тұрғылықты орнына қарамастан бірдей құқықтар иеленіп,бірдей міндеткерлікте болады» - делінген. Заңда Қазақстан Республикасы өз тәуелсіздігі мен территориялық тұтастығын қорғау мақсатында өзінің Қарулы Күштерін құруға хақылы екендігі, Республика азаматтарының әскери міндетін өтеу,оның тәртіптері мен талаптары жөнінде айтылған. Сөйтіп 1991 жылы 16 желтоқсан республиканың тәуелсіз күні ретінде бүкіл әлемге танылды.  Осыдан кейін Қазақстан тәуелсіз мемлекет ретінде дами бастады. Еліміздің жаңа Конституциясының жобасы дайындылды. Облыстардың, қалалардың жане аудандардың басқару органдарына реформалар жүргізілді. Өзінің тәуелсіздігін алған Қазақстан Республикасын дүниежүзінің ондаған елі таныды. Біздің елді алғашқылардың бірі болып Түркия,сол сияқты АҚШ, Германия, Франция, Ұлыбритания және т.б. ірі-ірі мемлекеттер мойындады.  Қазақстан шет елдерде дипломатиялық және консулдық өкілдіктер ашуға кірісті. Ал Алматыда шет елдік елшілік пен миссия, халықаралық және ұлттық ұйымдардың өкілдіктері жұмыс істей бастады. Республиканың егемендікке қол жеткен алғашқы кезінен бастап-ақ, мемлекетаралық және үкіметаралық келісім-шарттарға қол қою жүзеге асырылды.  *А.Е. Құлжанова*  **Дескриптор Білім алушы**  Мәтіннің баяндау желісін сақтап, әр бөлігінен  алынған ақпараттардан тезис жазады  стильдік ерекшеліктеріне сай тілдік құралдарды  орынды қолданады. | |

|  |  |  |  |
| --- | --- | --- | --- |
| **Бағалау критерийі** | **Тапсырма №** | **Дескриптор** | **Балл** |
|  |
| **Білім алушы** |
| Таза ғылыми стильдегі тезис,аннотацияның құрылымы мен рәсімде-луін біледі.  Жанрлық ерекшіліктерін анықтайды. | 1 | Стиль түрлерін ажырата алады. | 1 |
| Тезис ,аннотацияның анықтамасын біледі | 1 |
| Тезис пен аннотацияның құрылымын біледі. | 1 |
| Тезис пен аннотацияны рәсімдей алады. | 1 |
| Мәтін мазмұны бойынша сұрақтар құрастырады. | 1 |
| Стильдік ерекшеліктеріне сай тезис жазады.  Тілдік құралдарды орынды қолданады. | 2 | Жазба жұмысын бөліктерге бөледі. | 1 |
| Кіріспе,негізгі,қорытынды бөлімдерін анықтай алады. | 1 |
| Ойын дұрыс жүйелей алады. | 1 |
| мәтіндегі негізгі ойды ықшамдайды. | 1 |
| стильдік ерекшеліктеріне сай тілдік құралдарды орынды қолданады. | 1 |
| Стильдік ерекшелікке сай тезис жазады. | 1 |
| **Барлық балл саны:** | | | **11** |

# «Қазақстан бейнесі. Қазақстанның өткені мен келешегі. Шешендік сөздер» бөлімі бойынша жиынтық бағалаудың нәтижесіне қатысты ата-аналарға ақпарат ұсынуға арналған рубрика

**Білім алушының аты-жөні**

|  |  |  |  |
| --- | --- | --- | --- |
| **Бағалау критерийі** | **Оқу жетістігі деңгейі** | | |
| **Төмен** | **Орташа** | **Жоғары** |
| Таза ғылыми стильдегі тезис , аннотацияның құрылымы мен рәсімделуін біледі.  Жанрлық ерекшіліктерін анықтайды. | Таза ғылыми стильдегі тезис , аннотацияның құрылымы мен рәсімделуі мен жанрлық ерек-шеліктерін анықтауда қиналады. | Таза ғылыми стильдегі тезис , аннотацияның құрылымы мен рәсімделуі мен жанрлық ерек-шеліктерін анықтауда қателіктер жібереді. | Таза ғылыми стильдегі тезис , аннотацияның құрылымы мен рәсімдей алады. Жанрлық ерек-шеліктерін анықтауда белсенді |
| Стильдік ерекшеліктеріне сай тезис жазады.  Тілдік құралдарды орынды қолданады. | Стильдік ерекшеліктерге сай тезис жазуда тілдік құралдарды қолдану қиындық туғызады. | Стильдік ерекшеліктерге сай тезис жазуда тілдік құралдарды қолдануда аздап қателеседі. | Стильдік ерекшеліктерге сай тезис жазуда тілдік құралдар-ды тиісінше қолданады.Ойын жақсы жүйелей алады. |